Specijalna brigada policije MUP-a Republike Srpske

Specijalna brigada policije MUP-a Republike Srpske je nastala 1992. godine od srpskih policajaca koji su dezertirali iz tadašnje Specijalne jedinice MUP-a RBiH i podržali vladu RS-a predvođenu Radovanom Karadžićem, liderom SDS protiv RBiH.

Historija

Početkom aprila 1992. godine 34 pripadnika zvanične vladine specijalne jedinice MUP-a RBiH, na čelu sa zamjenikom komandanta Milenkom Karišikom, srpske nacionalnosti lojalnih SDS-u tada vladajućoj partiji srpskog naroda u BiH, napustio je bazu u Krteljima sa opremom, oružjem i vozilima.

Napad na Centar za obrazovanje MUP-a RBiH na Vracama

Prvo pojavljivanje su imali 5. aprila na Vracama prilikom napada na Centar za obrazovanje kadrova Ministarstva unutrašnjih poslova Republike BiH. Nakon šest sati borbe zauzeli su školu i zarobili profesore, kursiste  i đake nesrpske nacionalnosti. Vezano za ove incidente je pred Sudom BiH optužen Momčilo Mandić u svojstvu pomoćnika ministra za unutrašnje poslove Srpske republike Bosne i Hercegovine koji je rukovodio napadom te je nakon sudskog postupka oslobođen krivice po svim tačkama optužnice.Saopštenje Suda BiH: Momčilo Mandić oslobođen po svim tačkama optužnice.

Organizacija 1992-97

Na teritoriji pod kontrolom srpskih snaga u BiH na dobrovoljnoj osnovi su regrutovani novi pripadnici brigade. Specijalna brigada policije je organizovana kao manevarska jedinica, namjenjena za brza dejstva i antiterorističko reagovanje, te zaštitu predsjednika Republike Srpske pod čijom direktnom komandom se jedinica nalazila. Raspoređena je po teritorijalnom principu u 9 odreda i baza duž cijele teritorije BiH pod srpskom kontrolom. Od mirnodopske uloge specijalne policije pretvorena je u formaciju koja je sadejstvovala sa Vojskom Republike Srpske u svim ofanzivnim i protivdiverzantskim djelovanjima. 
Drugi komandant brigade je bio general Goran Sarić, odlikovan Ordenom Nemanjića, koji je na tom mjestu ostao do 1998. Za zasluge na srpskoj strani u ratu u BiH Radovan Karadžić je odlikovao brigadu Ordenom Nemanjića, najvećim odlikovanjem Republike Srpske za vojne zasluge. Nakon rata jedinica mijenja naziv u Brigada za antiteroristička dejstva a 1998 dobija naziv Specijalna  jedinica MUP-a RS. Prvi je formiran centralni odred sa sjedištem u Zvorniku,pod komandom Milenka Karisika,a naknadno.

Odredi:Prvo je formiran centralni odred,sa sjedištem u Zvorniku,i nosio je brojeve od 0001 do 0099.A zatim i odredi.

I - Sarajevo
II - Šekovići
III - Trebinje
IV - Bijeljina
V - Doboj
VI - Banja Luka
VII - Prijedor 
VIII - Ilidža
IX - Foča

Centar za obuku: Jahorina.

Komandna baza: Janja kod Bijeljine

Organizacija 2007

Komanda Specijalne jedinice policije- rukovodeća i komandna uloga
A tim - Upadni
B tim - Specijalizovani 
C tim - Helikopterski tim

Sadašnja uloga:
suzbijanje terorizma
rješavanje talačkih situacija
uspostavljanje javnog reda i mira u situacijama visokog rizika
pružanje pomoći u vanrednim situacijama

Specijalna jedinica policije je pod direktnom komandom ministra unutrašnjih poslova Republike Srpske.

 Reference 

2. https://web.archive.org/web/20070927212401/http://www.mup.vladars.net/policija_lat/spec_policija_lt.htm

Kategorija:Rat u Bosni i Hercegovini
Kategorija:Policija Republike Srpske